als_Latn dik_Latn sag_Latn
10 sekretet kundër plakjes
Filloni një jetë të shëndetshme, përmes këshillave që mund t’i gjeni këtu, në mënyrë që t’i zvogëloni shenjat e dukshme të plakjes.
Politiko
E Premte, 14 Nëntor 2014 | 07:00
0 Komente.
Mplakja ndodh për shkak të faktorëve gjenetikë dhe faktorëve të tjerë shumë prej të cilëve janë jashtë kontrollit tonë. Mplakja është proces i pashmangshëm dhe Politiko.net ju rekomandon të filloni një jetë të shëndetshme përmes këshillave të mëposhtme, në mënyrë që të paktën të zvogëloni shenjat e dukshme të mplakjes së trupit tuaj.
1. Shtoni kujdesin ndaj lëkurës
Pavarësisht nga mosha juaj, duhet të kujdeseni në mënyrë të vazhdueshme për lëkurën tuaj, në mënyrë që të keni një lëkurë të shëndetshme. Kur lëkura juaj është e shëndoshë, ajo nuk do të tregojë shenjat e para të plakjes.
- Pastroni me rregull fytyrën në mëngjes dhe në mbrëmje me pastrues adekuatë për tipin e lëkurës suaj. Kjo do ta mbajë lëkurën të pastër, të butë dhe pa mbeturina.
- Përveç pastrimit të zakonshëm në baza ditore, pastrojeni lëkurën të paktën një herë në javë me gel ‘scub’, i cili përmban copëza të përbërësve të ndryshëm që ndihmojnë në pastrimin më të thellë të lëkurës, si dhë në mënjanimin e qelizave të vdekura nga lëkura juaj.
2. Zgjidhni me mençuri produktet për përkujdesjen e lëkurës
Ndodh shpesh që të gabohemi gjatë përzgjedhjes së produkteve adekuate për lëkurë. Përzgjedhja e gabuar e produkteve mund të acarojë edhe më tej lëkurën. Është e lehtë për të korrigjuar ose të shmangur këtë gabim. Ja se si:
- Përcaktoni saktë tek dermatologu llojin e lëkurës tuaj dhe më pas zgjidhni produktet e përshtatshme për të mbajtur të shëndetshme atë.
- Po që se i keni kaluar të 20’tat, filloni përdorimin e produkteve me përmbajtje Retinoli – i cili promovon rritjen e kolagjenit dhe rrjedhimisht edhe elastcitetin në fytyrë.
3. Përdorni në baza të rregullta produktet kundër rrezeve të diellit
Produktet me faktorë mbrojtës kundër rrezeve të diellit janë mjeti kryesor kundër mplakjes.
Qoftë verë, vjeshtë ose dimër, nuk duhet ta lini lëkurën të pambrojtur nga rrezet e diellit. Ekspozimi i lëkurës në rrezet ultravjollce mund të dëmtojë rënd lëkurën tuaj, duke ia humbur asaj elasticitetin dhe duke e ashpërsuar deri në krijimin e rrudhave.
Aplikimi në baza ditore i produkteve me faktorë SPF 15 (apo më tepër) mund të reduktojë reziqet e mësipërme. Rekomandojmë që produktet kundër rrezeve të diellit, përpos në fytyrë, t’i aplikoni edhe përreth veshëve dhe qafës, duke arritur kështu një mbrojtje të përgjithshme të pjesëve më të ekspozuara ndaj diellit.
4. Kushtoni rëndësi gjumit të mirë
Për të qëndruar dhe për t’u dukur të rinj, trupi ka nevojë për një mesatare gjumi nga 7 deri në 8 orë. Në fakt, gjumi konsiderohet si trajtim në ruajtjen dhe ripërtërirjen e lëkurës dhe të trupit në përgjithësi.
Përgjatë gjumit, adrenalina dhe niveli i hormoneve kortikosteroide janë në rënie duke i lënë trupit kështu të fillojë prodhimin e qelizave të ripërtrirjes. Nëse ju nuk arrini të bëni gjumë të mjaftueshëm, këto funksione nuk mund të ndodhin dhe rrjedhimisht në fytyrën tuaj fillojnë e shfaqen edhe shenjat e mplakjes, si rrudhat dhe çehrja jo e mirë e lëkurës.
5. Fitnes me rregull
Ushtrimet trupore janë të mira, qoftë për trupin, e po ashtu edhe për mendjen. Ushtrimet e regullta ndikojnë në përmirësimin e qarkullimit të gjakut dhe mbajtjen e lëkurës të shëndetshme dhe të gjallë.
Ushtrimet, po ashtu, ndikojnë në përforcimin e muskujve, në rritjen e qëndrueshmërisë trupore, në në arritjen e bilancit të densitetit të të kockave gjë që shkaktohet kryesisht me kalimin e viteve.
6. Jepni vetes pushim nga stresi ditor
Studime të shumta kanë treguar se stresii shkakton ndryshime fizike në trupin e njeriut të cilat mund përshpejtojnë mplakjen.
Gjatë stresimit, trupi pëson ndryshime hormonale të cilat mund të shkaktojnë tension të lartë të gjakut dhe rritje të pulsit të zemrës.
Stresi, po ashtu, mund të shkaktojë edhe ankth, depresion, pagjumësi, shtim në peshë, lodhje dhe shumë veti të tjera jo të mira që pa dyshim ndikojnë në mplajkjen e trupit.
7. Hani me rregull
Lëkura e shëndetshme fillon me ushqim të shëndetshëm, kështu që duhet të keni shumë kujdes se çfarë shtroni në tavolinën tuaj. Për të ngadalësuar procesin e plakjes, ndiqni këshillat e mëposhtme.
- Përfshini në mënynë tuaj ditore sa më shumë ushqime të pasura me antioksidantë. Antioksidantët ndihmojnë në rritjen dhe rigjenerimin e qelizave dhe mbrojtjen e kolagjenit, duke e mbajtur të fortë lëkurën tuaj.
- Sigurimi i mjaftueshëm i acideve yndyrore është po ashtu esencial. Peshku është njëri nga ushqimet me përmbajtje të lartë të ktyre yndyrërave të cilat ndihmojnë në funksionimin e e lëkurës tuaj e po ashtu edhe në riparimin e indeve.
- Pemët dhe perimet si dhe drithërat ju sigurojnë proteinat, kalciumin, vitaminën D, hekurin, zinkun dhe mineralet e të tjera thelbësore që trupi juaj ka nevojë për të funksionuar siç duhet.
8. Qëndroni të hidratuar
Uji është baza e një lëkure të re. Kështu, konsumimi i ujit në sasi të mjaftueshme ndihmon në mbajtjen e lëkurës hidrante dhe të butë duke e bërë atë të duket më e re dhe e shëndetshme.
Kur ju nuk pini ujë të mjaftueshëm, lëkura juaj mund të bëhet e thatë dhe e dehidratuar, duke shkaktuar kështu të çara në lëkurë të cilat janë treguesit e parë të rrudhave.
Për të qëndruar hidrantë ju duhet të pini nga 8 deri në 10 gota ujë çdo ditë. Së bashku me ujë, ju mund të pini çaj të gjelbër, lëngje frutash, ose të hani fruta dhe perime të pasura me përmbajtje uji.
9. Limitoni konsumimin e alkooolit
Alkooli është pija e cila më së shumti ndikon në thithjen e mineraleve ë trup gjë që përshpejton procesin e plakjes.
10. Ndaloni pirjen e cigares
Pirja e duhanit njollos lëkurën tuaj dhe ju bën të duken më të vjetër se mosha juaj reale. Tymi i cigareve përmban më shumë se 4000 toksina të dëmshme.
Disa nga këto toksina ndikojnë në zvogëlimin e sasisë së oksigjenit në gjak si dhe në uljen e prodhimit të kolagjenit.
Të gjithë këta faktorë çojnë në një lëkurë e shterur, buzë të errëta, rrudha rreth gojës dhe syve, flokë të thata dhe thonjtë të zbardhur.
Marrë nga: top10homeremedies/ Përgatitur nga Politiko.net
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn